Gandia i Turisme CV renoven l'acord per continuar potenciant la Ruta dels Borja
06 juliol 2023

## Gandia i Turisme CV renoven l'acord per continuar potenciant la Ruta dels Borja06 juliol 2023Última actualització: 06 juliol 2023

![](../gestion/img/6711c27d153552d9aa0c36d6044086ccff3b6a521d29abd98c1363d5180c5e66.jpg)  
  

El secretari autonòmic de Turisme, Francesc Colomer, ha aprofitat la seua visita a Gandia per mantenir un encontre en el despatx d'alcaldia amb José Manuel Prieto amb qui ha signat un nou acord de col·laboració que té com a objectiu la promoció de la marca 'Territori Borja'.

El document de promoció i posicionament de la marca compta amb un import de 160.000 euros i contempla accions enfocades a la creació de contingut per a la interpretació del patrimoni perquè els turistes puguen comprendre i descobrir la influència de la família Borja a terres valencianes.

Després de la firma, José Manuel Prieto ha recordat que aquesta línia de treball es va iniciar al principi de la legislatura passada i que el producte turístic Borja "serveix per a projectar-nos cap a l'exterior i ens serveix per a entendre que formem part d'un llegat únic" "Hui hem signat un acord que demostra el compromís de la Generalitat Valenciana i el secretari Autonòmic i que ens serveix per a seguir enfortint-nos com a destinació".

Per part seua, Francesc Colomer ha explicat que "el sol i platja és un gran producte a la Comunitat Valenciana que associem a moltes experiències vitals, però en el cas de Gandia té molts al·licients més com la cultura, l'art, la gastronomia o els Borja entre altres, que la converteixen en una destinació diferenciada i singular".

Finalment, Balbina Sendra ha agraït al secretari autonòmic que haja cregut "en el relat Borja des del principi, que haja creat el programa CreaTurisme per permetre la posada en marxa de nous recursos turístics que, en el nostre cas, ha permés que la platja s'haja fusionat amb la part més singular de la cultura, art i patrimoni".

[Twittear](https://twitter.com/share)